**Мастер-класс барышы**

1. **Оештыру өлеше.**
2. **Исәнләшү.**

- Исәнмесез, хәерле көн хөрмәтле жюри, хезмәттәшләрем. Мин сезне барыгызны да осталык (мастер) - класста күрүемә бик шатмын. Мин Самгуллина Ирина Рим кызы булам. 98 нче санлы мәктәбендә татар теле һәм әдәбиятын укытам.

1. **Төп өлеш**.

**Укытучы сүзе:**

- Мин сезне бүгенге көндә телне өйрәтүдә актуаль булырдай алымнарның берсе белән таныштырасым килә. Сезнең алдыгызга рәсемнәр тәкъдим итәм. Ничек уйлыйсыз, бу рәсемнәрне нәрсә берләштерә? Рәсемдә балалар нишлиләр? (уйныйлар, уеннар)

- Димәк, без сүзне нинди алым турында алып барачакбыз? (уен алымнары турында)

- **3** **слайд** **Минем методик темам** – Полилингваль белем бирү шартларында татар телен өйрәтүдә уен алымнары.

**Максатым:**

* уен алымнары белән таныштыру, әлеге алымны практик кулланырга өйрәтү.
* Полилингваль белем бирү шартларында туган телне өйрәтүдә уен технологиясе иң үтемле чараларның берсе дип саныйм. Ни өчен??? Чөнки кече яшьтәге мәктәп балаларының укуга, белем алуга омтылышын ныгытуда, аны кызыксындыруда, иҗади фикер сәләтен үстерүдә уеннар гаять зур әһәмияткә ия. Әлеге тема күп кенә педагог-психологлар (Л.С.Выготский, А.Н.Леонтьев, Г.К.Селевко, Д.Б.Эльконин һ.б.) тарафыннан тикшерелгән.
* Сез ничек уйлыйсыз, уен элементларын, алымнарын тагын кайда, нинди предметларны өйрәнгәндә кулланып була? *(җаваплар)*
* Яхшы, мин сезнең белән килешәм.
* Дөрес, уен алымын күп кенә укытучылар үз дәресләрендә куллана, ләкин һәркем аны үзенчә тәкъдим итә. Уен – ул укытучының иҗади эше. Димәк, аның яңалыгы да шунда.
* *Яхшы оештырылган уен әйбәт эшкә охшый... Һәрбер уенның нигезендә барыннан да элек, хезмәт тырышлыгы, фикер тырышлыгы бар, ди А.С.Макаренко*
* Дәресне бер-берсенә охшамаган, яңа уеннар белән тулыландырсаң, укучыларның татар телен өйрәнүгә кызыксынуы артачак.
* Формалары буенча алар телдән һәм язма уеннарга, өстәл һәм хәрәкәтле уеннарга бүленәләр. Сүзләр белән бәйле күп төрле биремнәр дә балаларда кызыксыну уята: **5 слайд**
* аерым билгеләр буенча сүзләр табу (беренче яки соңгы аваз, хәреф һәм ижек буенча; бирелгән тема ягъни рәсем буенча; синонимнар һәм антонимнар табу);
* сүз төзү (төшеп калган хәрефләрне кую; таралган хәрефләрне тиешле тәртиптә урнаштыру);
* яңа сүзләр ясау (бер хәрефне икенчесе белән алмаштыру, хәрефләр, ижекләр өстәү яки алып ташлау, сүзне озайту я кыскарту);
* бирелгән сүзләр белән сүзтезмәләр төзү.
* Сез ничек уйлыйсыз, бу алымнарны дәреснең нинди этапларында кулланып була? (Аларны төрле дәрес этабында үткәреп була.)
* Әйе, мин сезнең белән килешәм.
* Мин сезгә укучыларны татар теленә өйрәткәндә уңышлы кулланып була торган берничә уен технологияләре элементларын күрсәтеп үтәргә телим.

 Мәсәлән. 2 нче сыйныфта сүз төзелешен өйрәнгәндә, дәреснең яңа белем бирү этабында **“Яңа сүзләр ясау”** уенын укучылар өчен кызыклы һәм нәтиҗәле дип күрәм. Алар бу уен ярдәмендә яңа сүзләр ясау белән беррәттән парларда яки төркемнәрдә эшлиләр, үзара киңәшләшәләр. Дәрестә җавап бирергә оялган укучылар үзләренең сәләтләрен күрсәтәләр. Әйдәгез киләсе күнегүгә игътибар итик. **6 слайд**

* Бу күнегүне укучы кызыксынып эшләсен өчен, уен формасын кулланырга мөмкин. *Укучылар, бүгенге дәрестә без “төзүчеләр” булырбыз, дип башлыйбыз.* Т***аш*** сүзен алыйк.

1нче хәрефен үзгәртеп сүз яса: таш – каш – баш. **6 слайд**

2нче хәрефен үзгәртеп сүз яса: таш – төш – түш – тиш – тыш – теш. **6 слайд**

* Үзегез уен тәкъдим итеп карагыз: 3нче хәрефен үзгәртеп сүз яса: таш – так – тап – там – тар – тау – таю – таң – тал. **6 слайд**
* Мөмкин ниндидер бер алгоритм төзеп, яңа сүзләр ясарга.

 **6 слайд** Мәсәлән: таш – каш – кыш – кыр – сыр – сөр – сөт - һ.б.

* Мондый уеннарның әһәмиятете дә шунда, балаларда кызыксыну туа, сүзлек запасын баета.
* Алга таба уенны катлаулатырга була. Таш сүзен кулланып, берәр сүз өстәп җөмлә төзү уенын тәкъдим итәм.

1нче җөмлә: Таш.

2нче җөмлә: Матур таш.

3нче җөмлә: Матур таш күрдем.

4нче җөмлә: Бакчада матур таш күрдем.

5нче җөмлә: Мин бакчада матур таш күрдем.Һ.б.

* Мондый уеннар белән без тулы, матур, төгәл, аңлаешлы җөмләләр төзергә өйрәтәбез.
* Таш сүзенә төрле кушымчалар ялгап, яңа сүзләр ясауны дәвам итәбез. Таш – ташчы –– ташсыз – ташлы. **7 слайд**
* Бирелгән сүзләрнең берсен алып, **“Сүз эчендә сүз”, “Кем күбрәк сүз таба”** уеннын уйнатып була: *Ташлы* - таш, шат, ал, аш, тал, ат... Шулай ук тәрҗемә эше дә алып барыла.7 **слайд**
1. **Рефлексия.**
* Хөрмәтле коллегалар, әйдәгез эш нәтиҗәбез итеп “Уен” темасына синквейн төзеп карыйк. Бу алымны мин 3-4 сыйныфларда бик еш кулланам, чөнки Синквейн – рефлексия этабы өчен иң уңайлы алымнарның берсе дип уйлым.

**8 слайд** Нәрсә ул синквейн? Синквейн ничек языла?

Синквейн - француз теленнән кергән сүз, 5 дигәнне аңлата. Ул шигъри формада язылган кыска әдәби әсәр, билгеле план буенча языла, биш юлдан тора, предметны ( төшенчәне) ачыклый.

Япония поэзиясе тәэсирендә Америкада барлыкка килгән шигырь жанры. Ул 5 юлдан тора, төгәл таләпләре бар.

**9 слайд**

 **Синквейнны язу тәртибе:**

**1 нче юл.** Теманы ачыклаучы сүз, исем.

**2 нче юл.**Синквейн темасына туры килә торган ике сыйфат.

**3 нче юл.**Синквейн темасына хас булган өч фигыль.

**4 нче юл.**Теманың эчтәлеген ачучы фраза,   җөмлә. Ул укучының темага мөнәсәбәтен күрсәтергә тиеш.

**5 нче юл.**Укучының темага карата үз фикерен бер сүз белән чагылдырган нәтиҗә.

* Сезнең алда ак битләр.

**10 слайд**

1 . Уен.

2. Кызыклы, мавыктыргыч.

3. Уйлыйбыз, сөйлибез, җырлыйбыз.

4. Дәрестә кызыклы уеннар уйныйбыз.

5. Гамәл. (способ)

- Үзегезгә охшаган җөмләне алып, дәвам итегез.

**-** Минбелдем.... (Я узнал (узнала)..... ).......

- Миңа ошады... ( Мне понравилось….)….

- Мин өйрәндем... (Я научился (научилась) … )....

- Мин эшләп карыйм (Я попробую…)...

**Йомгаклау.**

- Дәресләрдә уен технологиясе элементлары  киң куллану уңай нәтиҗә бирә, укучыларның күзәтүчәнлек, игътибарлылык, сабырлык кебек сыйфатларын, хәтер һәм зиһенен үстерә, фикерләү сәләте үсеше белән бергә, туган телгә, туган якка мәхәббәт тә тәрбияләнә.

Чыгышымны Фəнис Яруллинның шигырь юллары белəн тəмамлыйсым килə.

Укытучым!

Яшəгəн һəр көнең,

Эшлəгəн һəр эшең

Сузылсын якты бер нур булып.

Сайлаган юлыңа

Гомерең буена

Рəхмəтлəр өелсен тау булып.

* Игътибарыгыз өчен рәхмәт, сезгә авыр әмма ләкин, игелекле, изге эшегездә иҗади уңышлар телим.